Diari Oficial de la Generalitat Valenciana


Sumari del DOGV 2042, del 09-06-1993 (1993/828251)

ORDRE de 31 de març de 1993, de la Conselleria de Cultura, Educació i Ciència, per la qual es convoca la concessió de subvencions a confederacions i federacions d'estudiants no universitaris de la Comunitat Valenciana per al 1993.
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/31/(6)/dof/vci/html**

### Dades del document

Número de DOGV
:   2042

Data del DOGV
:   09-06-1993

Secció del DOGV
:   DISPOSICIONS GENERALS

Número del document
:   1993/828251


Data del document
:   31-03-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 31 de març de 1993, de la Conselleria de Cultura, Educació i Ciència, per la qual es convoca la concessió de subvencions a confederacions i federacions d'estudiants no universitaris de la Comunitat Valenciana per al 1993.  
Fent ús de les facultats que em confereix l'article 35 de la Llei 5/1983 de la Generalitat Valenciana, de 30 de desembre, del Govern Valencià,  
ORDENE  
Primer  
Es fa pública la convocatòria per a la concessió de subvencions a confederacions i federacions d'estudiants no universitaris.  
Segon  
Les subvencions concedides d'acord amb aquesta ordre es pagaran a càrrec de la línia de subvenció 402/000/93 del pressupost de despeses de l'Institut Valencià de la Joventut per un import global màxim de 45.102.330 PTA.  
Tercer  
Podran sol·licitar subvencions les confederacions i les federacions d'estudiants no universitaris de la Comunitat Valenciana que estiguen legalment constituïdes i que reunesquen els requisits següents:  
a) Que figuren inscrites en el Cens de Federacions i Confederacions d'Alumnes no Universitaris de la Comunitat Valenciana.  
b) Que agrupen un mínim de quinze associacions d'alumnes en deu localitats de 5 comarques de 2 províncies, almenys, de la Comunitat Valenciana. Aquestes associacions hauran d'estar inscrites en els censos establerts a aquest efecte.  
Quart  
Les subvencions tindran com a finalitat potenciar l'associacionisme dels estudiants, mitjançant ajudes a les actuacions i les activitats següents:  
a) Conferències, jornades i congressos per al debat de qüestions educatives.  
b) Activitats que impliquen una col·laboració amb el projecte educatiu dels centres.  
c) Activitats relacionades amb la participació dels estudiants en els consells escolars i en altres òrgans col·legiats en els quals tinguen alguna representació.  
d) Activitats recreatives i culturals.  
e) Publicacions.  
f) Creació de noves associacions d'estudiants.  
g) Activitats adreçades al foment de la inserció sòcio-laboral dels estudiants.  
h) Activitats de formació interna.  
i) Activitats i serveis d'informació, documentació i assessorament.  
Cinquè  
Les sol·licituds es presentaran a les direccions territorials de Cultura i Educació amb la documentació següent:  
a) Instància en imprès normalitzat, que serà facilitat per les direccions territorials de Cultura i Educació.  
b) Projecte d'activitats, que haurà d'incloure les característiques tècniques que n'acrediten la realització: objectius, personal responsable, infrastructures, periodització i descripció de les activitats, llocs on celebrar-les, característiques dels beneficiaris i pressupost en què s'especifique l'aportació de l'entitat i dels participants.  
c) Memòria de les activitats desplegades durant 1992, excepte les entitats que van ser subvencionades per l'IVAJ durant l'any passat.  
d) Fotocòpia del DNI del/la president/a de l'entitat.  
e) Fotocòpia de la fitxa d'obertura del compte corrent o llibreta d'estalvis on es sol·licite l'ingrés de la subvenció.  
Sisè  
Per a la concessió de subvencions seran tinguts en compte els criteris següents:  
a) Nombre de consellers en el Consell Escolar Valencià:  
- D'1 a 3 consellers: 1 punt  
- De 3 a 6 consellers: 3 punts  
b) Nombre d'associacions federades o confederades:  
- Fins a 10 associacions: 1 punt  
- D'1 1 a 30 associacions: 2 punts  
- De 31 a 50 associacions: 4 punts  
- De 51 a 70 associacions: 5 punts  
- De 71 a 80 associacions: 6 punts  
- Més de 80 associacions: 10 punts  
c) Valoració del projecte d'activitats per a 1993, fins a 5 punts.  
d) Valoració de les publicacions realitzades des de l?1 de gener de 1992, fins a 3 punts.  
e) Nombre de consells de joventut dels quals són membres les associacions de la federació:  
- D'1 a 3 consells: 1 punt  
- De 3 a 6 consells: 2 punts  
- Més de 6 consells: 3 punts  
f) Nombre de consellers escolars en centres d?ensenyament mitjà i formació professional.  
- D'1 a 10 consellers: 1 punt De 10 a 30 consellers: 2 punts De 31 a 50 consellers: 4 punts Més de 50 consellers: 15 punts  
g) Tenir àmbit d'actuació autonòmic 10 punts.  
h) Valoració del grau d'utilització del valencià en les publicacions, fins a 5 punts.  
Setè  
El termini de presentació de sol·licituds serà de 30 dies hàbils, comptadors des del dia següent a la publicació d'aquesta ordre al Diari Oficial de la Generalitat Valenciana.  
vuitè  
Correspondrà al Director General de l?Institut Valencià de la Joventut la resolució d'aquesta convocatòria, a proposta d'una comissió avaluadara integrada per:  
- El Secretari Tècnic de l?Institut Valencià de la Joventut.  
- 2 Tècnics de l?Institut Valencià de la Joventut designats pel director general.  
- 3 representants del Consell de la Joventut de la Comunitat Valenciana.  
Novè  
Les entitats a les quals haja estat concedida subvenció la rebran sempre que acomplesquen les instruccions que estiguen determinades en la resolució d'adjudicació. La documentació per a la justificació es presentarà abans de l'1 de novembre de 1993. El pagament de les subvencions es realitzarà d'acord amb la Llei de Pressuposts de 1993 i el que determine la resolució d'adjudicació.  
Si no se n?efectua la justificació, es perdrà la subvenció.  
Deu  
Les federacions i confederacions beneficiàries rebran la subvenció quan justifiquen l'aplicació de la totalitat dels fons concedits d'acord amb el programa presentat, i complesquen les obligacions següents:  
a) Comunicar les modificacions que es produesquen durant el desplegament del programa subvencionat.  
b) Presentar declaració de les subvencions rebudes d'altres entitats.  
c) Admetre la presència d'avaluadors nomenats per l?Institut Valencià de la Joventut.  
d) Fer constar, en tot el material imprès que s'utilitze en les activitats corresponents als programes subvencionats, la col·laboració de l?Institut Valencià de la Joventut.  
e) Justificar la subvenció rebuda, en la forma que reglamentàriament es determine en la resolució d'adjudicació, abans de l?1 de novembre de 1993.  
f) Acreditar, en la forma que determine la Conselleria d?Economia i Hisenda, que l?entitat es troba al corrent de les seues obligacions tributàries i davant de la Seguretat Social.  
g) Dur una comptabilitat constituïda pel diari general d'operacions, el balanç i el compte de resultats de l?exercici subvencionat.  
L?Institut Valencià de la Joventut, si escau, podrà anul·lar, totalment o parcialment, la subvenció atorgada quan l'activitat no s'haja realitzat d'acord amb el programa que fou objecte de subvenció, o quan la subvenció rebuda no estiga justificada convenientment segons la convocatòria anterior.  
DISPOSICIONS FINALS  
Primera  
S'autoritza l'Institut Valencià de la Joventut perquè, dins de l'àmbit de les seues competències, dicte les resolucions necessàries per a dur a terme allò que disposa aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 31 de març de 1993  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI